टारगेट पूरा करने उद्यानिकी ने 7 साल पुराने 90 आम के पेड़ों को काटा
उद्यानिकी की नर्सरी में आम के पौधे के लिए पाेंगल (नई कलियां निकलना) तैयार करने अफसरों की बड़ी मनमानी सामने आई है। नर्सरी में मौजूद 7 साल पुराने आम के 90 बड़े पेड़ों को काट दिया गया। इन पेड़ों का सिर्फ ठूंठ ही शेष बचा है, अब अफसरों का पक्ष है कि इसी ठूंठ से पोंगल निकलेगा। जिसे पौधारोपण के लिए जिले के किसानों को विभाग के माध्यम से बेचा जाएगा। खासबात यह है कि पोंगल से पौधे तैयार करने के लिए सिर्फ छोटे पेड़ों की ही हर साल छंटाई की जानी है।
पेंड्री की नर्सरी को मुख्य रुप से आम की फसल ही तैयार करने का जिम्मा दिया गया है। यहां से फसलों को जिले में आम की फसल करने वाले किसानों को बेचा जाता है। लेकिन यहां बीते चार सालों में जिले की जरूरत से 25 फीसदी पौधे भी तैयार नहीं हो सके है। नए सीजन के लिए नर्सरी से फिर लगभग 100 हेक्टेयर क्षेत्र के लिए पौधे तैयार करना है। टारगेट को पूरा करने नर्सरी के अफसरों ने बड़े वृक्षों को काटकर ठूंठ बना दिया है,जबकि नर्सरी में वृक्षों से हटकर नए पौधे तैयार किया जाना होता है। छंटाई के लिए छोटे पेड़ों का ही इस्तेमाल किया जाता है।
हमने क्लोनिंग तैयार करने के लिए इन पेड़ों को कटवाया है। इसके नए पोंगल से पौध तैयार किया जाना है। पेड़ छह से सात साल पुराना है,लेकिन इसका इस्तेमाल किया जा सकता था। एसएम पांडे, अधीक्षक उद्यानिकी नर्सरी
फिलहाल इनकी क्लोनिंग तैयार करने पेड़ों को कटवाया गया
उद्यानिकी की मुख्य कार्य में फेल हो रही नर्सरी
उद्यानिकी की नर्सरी को जिले में आम की फसल को बढ़ाने के लिए केंद्रीय किया गया है। यहां आम के अलग-अलग किस्मों की उपलब्धता किसानों को कराना है। लेकिन बीते चार साल में जिले में लगने वाली फसल का 25 फीसदी ही नर्सरी से किसानों को मिल पा रहा है। शेष पौधे विभाग रायपुर की नर्सरी से मंगा रहा है।
विभाग ने रखा 10 हजार पौधे वितरण का लक्ष्य
जिले में 100 हेक्टेयर हिस्से में आम की फसल के बोनी का लक्ष्य है। इसके लिए उद्यानिकी के माध्यम से जिले के किसानों को इस दफे लगभग 10 हजार आम के पौधे बांटे जाने हैं। लक्ष्य को पूरा करने की जिम्मेदारी नर्सरी को सौंपी है। हर साल पर्याप्त पौध नहीं मिलने की वजह से विभाग को राजधानी से खरीदी करनी होती है।
यहां की नर्सरी में आम्रपाली प्रजाति के है सभी पेड़
नर्सरी में काटे गए आम के सभी 90 पेड़ आम्रपाली किस्म के थे। इस पेड़ को हाईइंटनेसिटी वाली किस्म मानी जाती है। सात साल पहले इसे नर्सरी में लगाया गया था। इसका इस्तेमाल किसी तरह की छंटाई के लिए भी नहीं किया जा रहा था, पोंगल से नए पोंगल बनाने के लिए इन पेड़ों से हटकर प्रयोग किया जाता रहा है।
राजनांदगांव. अब नर्सरी में पेड़ के ठूंठ ही बचे हुए हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva